Priekšlikums PADOMES LĒMUMS par finanšu iemaksām, kas jāveic dalībvalstīm, lai finansētu Eiropas Attīstības fondu, tostarp maksimālo gada iemaksas summu 2016. gadam, iemaksas summu 2015. gadam un pirmo maksājumu 2015. gadam /* COM/2014/0645 final - 2014/0298 (NLE) */





PASKAIDROJUMA RAKSTS Iekšējā nolīgumā un Padomes Regulā (EK) Nr. 215/2008 par Finanšu regulu, ko piemēro 10. Eiropas Attīstības fondam (turpmāk „10. EAF finanšu regula”), ir paredzēta procedūra aicinājumiem dalībvalstīm veikt iemaksas EAF finansēšanai. Saskaņā ar 10. EAF finanšu regulas 57. panta 3. punktu šis priekšlikums attiecas uz: – dalībvalstu iemaksu maksimālo apjomu 2016. gadā; – iemaksu summu 2015. gadā; – iemaksas pirmās daļas summu 2015. gadā. Saskaņā ar 10. EAF finanšu regulas 57. panta 7. punktu ar katru no šīm summām precizē Komisijas pārvaldīto summu un EIB pārvaldīto summu. Saskaņā ar 10. EAF finanšu regulas 145. pantu EIB ir nosūtījusi Komisijai tās atjauninātās saistību un maksājumu tāmes par tās pārvaldītajiem instrumentiem. Finanšu regulas 58. panta 2. punktā ir noteikts, ka, aicinot veikt iemaksas, vispirms vienu pēc otras būtu jāizlieto summas, kas norādītas iepriekšējos EAF. Tāpēc šajā priekšlikumā iekļautie aicinājumi veikt iemaksas attiecas uz summām saskaņā ar 10. EAF gan Eiropas Investīciju bankai (EIB) (1. aicinājums saskaņā ar 10. EAF), gan Komisijai. Saskaņā ar 10. EAF finanšu regulas 57. panta 3. punktu Padomei lēmums par šo priekšlikumu jāpieņem ne vēlāk kā līdz 2014. gada 15. novembrim, un dalībvalstīm pirmās daļas iemaksa jāveic ne vēlāk kā līdz 2015. gada 21. janvārim. 10. EAF finanšu regulas 60. panta 1. punktā ir noteikts, ka, ja iemaksas daļa netiek samaksāta noteiktajā termiņā, attiecīgajai dalībvalstij ir jāmaksā procenti par nesamaksāto summu; procentu maksāšanas kārtība ir noteikta tajā pašā pantā. 2014/0298 (NLE) Priekšlikums PADOMES LĒMUMS par finanšu iemaksām, kas jāveic dalībvalstīm, lai finansētu Eiropas Attīstības fondu, tostarp maksimālo gada iemaksas summu 2016. gadam, iemaksas summu 2015. gadam un pirmo maksājumu 2015. gadam EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā Padomē sanākušo dalībvalstu valdību pārstāvju Iekšējo nolīgumu par Kopienas palīdzības finansēšanu saskaņā ar daudzgadu finanšu shēmu laikposmam no 2008. gada līdz 2013. gadam atbilstīgi ĀKK un EK partnerattiecību nolīgumam un par finansiālās palīdzības piešķiršanu aizjūras zemēm un teritorijām, uz ko attiecas EK Līguma ceturtā daļa[1] („Iekšējais nolīgums”), un jo īpaši tā 7. pantu, ņemot vērā Padomes Regulu (EK) Nr. 215/2008 (2008. gada 18. februāris) par Finanšu regulu, ko piemēro 10. Eiropas Attīstības fondam (turpmāk „10. EAF finanšu regula”)[2], kurā jaunākie grozījumi veikti 2011. gada 11. aprīlī[3], un jo īpaši tās 57. panta 5. punktu, ņemot vērā Eiropas Komisijas priekšlikumu, tā kā: (1) Saskaņā ar 10. EAF finanšu regulas 57.–61. pantā noteikto procedūru Komisija līdz 15. oktobrim iesniedz priekšlikumu, ar ko precizē a) dalībvalstu maksimālo gada iemaksas summu 2016. gadam, b) iemaksas summu 2015. gadam un c) 2015. gadam paredzētās iemaksas pirmo daļu. (2) Saskaņā ar 10. EAF finanšu regulas 145. panta pirmo daļu Eiropas Investīciju banka ir nosūtījusi Komisijai atjauninātās saistību un maksājumu aplēses par tās pārvaldītajiem instrumentiem. (3) 10. Eiropas Attīstības fonda (turpmāk „EAF”) finanšu regulas 58. panta 2. punktā ir noteikts, ka, aicinot veikt iemaksas, vispirms izlieto summas, kas norādītas iepriekšējos EAF. Tāpēc aicinājums veikt iemaksas būtu jāsniedz saskaņā ar 10. EAF. (4) Padome pēc Komisijas priekšlikuma 2013. gada 7. novembrī ir pieņēmusi lēmumu dalībvalstu iemaksu EAF maksimālās summas 2015. gadam Komisijas daļu noteikt EUR 3 300 000 000 apmērā un EIB daļu – EUR 300 000 000 apmērā[4], IR PIEŅĒMUSI ŠO LĒMUMU. 1. pants Dalībvalstu gada iemaksas EAF maksimālā summa 2016. gadam Komisijai ar šo tiek noteikta EUR 3 350 000 000 apmērā un Eiropas Investīciju bankai – EUR 250 000 000 apmērā. 2. pants Dalībvalstu gada iemaksas EAF summa 2015. gadam nemainās un ir EUR 3 600 000 000. To sadala EUR 3 400 000 000 Komisijai un EUR 200 000 000 – Eiropas Investīciju bankai. 3. pants Atsevišķas EAF iemaksas, ko dalībvalstis veic Komisijai un EIB kā iemaksas pirmo daļu par 2015. gadu, ir norādītas pielikumā iekļautajā tabulā. 4. pants Šis lēmums ir adresēts dalībvalstīm. Briselē, Padomes vārdā – priekšsēdētājs [1] OV L 247, 9.9.2006., 32. lpp. [2] OV L 78, 19.3.2008., 1. lpp. [3] OV L 102, 16.4.2011., 1. lpp. [4] Dok. 15699/13. PIELIKUMS dokumentam Priekšlikums PADOMES LĒMUMS par finanšu iemaksām, kas jāveic dalībvalstīm, lai finansētu Eiropas Attīstības fondu, tostarp maksimālo gada iemaksas summu 2016. gadam, iemaksas summu 2015. gadam un pirmo maksājumu 2015. gadam EAF iemaksas pirmā daļa 2015. gadam (EUR) || || || || DALĪBVALSTIS || 10. EAF % || 1. daļa maksājama || maksājama || Kopā EIB || Komisijai 10. EAF || 10. EAF AUSTRIJA || 2,41 || 1 205 000,00 || 36 150 000,00 || 37 355 000,00 BEĻĢIJA || 3,53 || 1 765 000,00 || 52 950 000,00 || 54 715 000,00 BULGĀRIJA || 0,14 || 70 000,00 || 2 100 000,00 || 2 170 000,00 KIPRA || 0,09 || 45 000,00 || 1 350 000,00 || 1 395 000,00 ČEHIJA || 0,51 || 255 000,00 || 7 650 000,00 || 7 905 000,00 DĀNIJA || 2,00 || 1 000 000,00 || 30 000 000,00 || 31 000 000,00 IGAUNIJA || 0,05 || 25 000,00 || 750 000,00 || 775 000,00 SOMIJA || 1,47 || 735 000,00 || 22 050 000,00 || 22 785 000,00 FRANCIJA || 19,55 || 9 775 000,00 || 293 250 000,00 || 303 025 000,00 VĀCIJA || 20,50 || 10 250 000,00 || 307 500 000,00 || 317 750 000,00 GRIEĶIJA || 1,47 || 735 000,00 || 22 050 000,00 || 22 785 000,00 UNGĀRIJA || 0,55 || 275 000,00 || 8 250 000,00 || 8 525 000,00 ĪRIJA || 0,91 || 455 000,00 || 13 650 000,00 || 14 105 000,00 ITĀLIJA || 12,86 || 6 430 000,00 || 192 900 000,00 || 199 330 000,00 LATVIJA || 0,07 || 35 000,00 || 1 050 000,00 || 1 085 000,00 LIETUVA || 0,12 || 60 000,00 || 1 800 000,00 || 1 860 000,00 LUKSEMBURGA || 0,27 || 135 000,00 || 4 050 000,00 || 4 185 000,00 MALTA || 0,03 || 15 000,00 || 450 000,00 || 465 000,00 NĪDERLANDE || 4,85 || 2 425 000,00 || 72 750 000,00 || 75 175 000,00 POLIJA || 1,30 || 650 000,00 || 19 500 000,00 || 20 150 000,00 PORTUGĀLE || 1,15 || 575 000,00 || 17 250 000,00 || 17 825 000,00 RUMĀNIJA || 0,37 || 185 000,00 || 5 550 000,00 || 5 735 000,00 SLOVĀKIJA || 0,21 || 105 000,00 || 3 150 000,00 || 3 255 000,00 SLOVĒNIJA || 0,18 || 90 000,00 || 2 700 000,00 || 2 790 000,00 SPĀNIJA || 7,85 || 3 925 000,00 || 117 750 000,00 || 121 675 000,00 ZVIEDRIJA || 2,74 || 1 370 000,00 || 41 100 000,00 || 42 470 000,00 APVIENOTĀ KARALISTE || 14,82 || 7 410 000,00 || 222 300 000,00 || 229 710 000,00 KOPĀ ES-27 || 100,00 || 50 000 000,00 || 1 500 000 000,00 || 1 550 000 000,00